கேள்வி: கீச்சான் மீன் - விளக்கம் குறித்து விரிவாக சொல்லுங்கள்.
பதில்: கீச்சான் ஒரு நடுத்தர அளவிலான மீனாகும். இது தட்டையான நீள்வட்ட உடலைக் கொண்டுள்ளது. இதன் வாய் சாய்வாக உள்ளது, தாடைகள் சம நீளம் கொண்டவை. இது கூம்பு வடிவ, சற்றே வளைந்த பற்களைக் கொண்டுள்ளன. வெளிப்புற வரிசைகளில் உள்ள பற்கள் மிகவும் பெரிதாக பட்டைகளாக அமைந்துள்ளன. குட்டி மீன்களின் மேல் வாயில் பற்கள் உள்ளன. ஆனால் பல பெரிய மீன்களுக்கு இவை இருப்பதில்லை. முதுகு துடுப்பு 11 அல்லது 12 முட்கள் மற்றும் 9 முதல் 11 கதிர்கள் உள்ளன, முதுகுத் துடுப்பு முட்கள் பகுதி வலுவாக வளைந்திருக்கும், நான்காவது முதல் ஆறாவது முட்கள் மிக நீளமானவை. குத துடுப்பில் 3 முட்களும், 7 முதல் 10 மென்மையான கதிர்கள் உள்ளன. இவற்றின் உடல் வெள்ளி நிறமாக உள்ளது. உடலில் 3 அல்லது 4 கிடைமட்டக் கோடுகள் உள்ளன. அவை உடலின் முதுகில் இருந்து பின்பகுதியில் வால் துடுப்பு வரை நீளும். வால் ஒவ்வொரு மடலிலும் கருப்பு முனையுடன் கோடுகளுள்ளன. இந்த மீன்கள் 13 சென்டிமீட்டர்கள் (5.1 அங்குலம்) நீளத்தை அடைந்த பிறகு பாலியல் முதிர்ச்சி அடைகின்றன. இவை பொதுவாக சுமார் 25 சென்டிமீட்டர்கள் (9.8 அங்குலம்) நீளம் வரை வளர்கின்றன. இவற்றில் மிக நீளமானதான பதிவு செய்யப்பட்ட மீன் 36 சென்டிமீட்டர்கள் (14 அங்குலம்) ஆகும்.
கேள்வி: கீச்சான் மீன் - பரவல் என்பது என்ன?
பதில்: கீச்சான் மீன்கள் இந்தோ பசிபிக் கடல்பகுதியில் பரவியுள்ளன. இது செங்கடல் மற்றும் கிழக்கு ஆப்பிரிக்காவின் கடற்கரையிலிருந்து தெற்கே தென்னாப்பிரிக்கா வரையிலான இந்தியப் பெருங்கடல் வழியாக பாரசீக வளைகுடா மற்றும் பசிபிக் பெருங்கடல் வரை கிழக்கே சமோவா வரை நீண்டுள்ளது. வடக்கே ஜப்பான் மற்றும் தெற்கே அரஃபூரா கடல் மற்றும் லோர்ட் ஹாவ் தீவு வரை பரவியுள்ளது. இது முதன்முதலில் 2010 இல் இஸ்ரேலுக்கு அப்பால் உள்ள மத்தியதரைக் கடலில் பதிவு செய்யப்பட்டது. இது சுயஸ் கால்வாய் வழியாக அந்தக் கடலில் நுழைந்திருக்கலாம் எனப்பட்டது.